text: Mout le regrete chil ki lui engenra,
   Aussi li mére ki a fil le porta,
   Et li puchiele ki tant forment l’ama:
   Ains puis chel jor k'il sole le laissa
   A nes un home dou siécle ne parla.
   PageV01P316
   Endementiers que chil troi le crièrent,
   Li apostoles et li doi roi ki érent
   Mout bielement le Diu sierf atornérent:
   Goiant tos chiaus ki aluec habitérent
   Et ki le jor de bon cuer l’honorérent.
  